OpenLLM-France/wikimedia huggingface dataset:
# Carlos Arturo Bacca Ahumada

Carlos Arturo Bacca Ahumada, conegut com a Carlos Bacca, (Puerto Colombia, Atlántico, Colòmbia; 8 de setembre de 1986), és un futbolista professional colombià que juga com a davanter al CD Atlético Junior i a la selecció colombiana.

## Carrera esportiva

El 2013 va fitxar pel Sevilla FC de la primera divisió espanyola.
El 14 de maig de 2014, va jugar com a titular la final de l'Europa League que el Sevilla va guanyar al Benfica a Torí.

## Palmarès
### Atlético Junior

* 2 Lligues colombianes: 2010 (Apertura), 2011 (Clausura)

### Sevilla FC

* 2 Lliga Europa de la UEFA: 2013-14, 2014-15

### AC Milan

* 1 Supercopa italiana: 2016

### Vila-real CF

* 1 Lliga Europa de la UEFA: 2020-21

## Referències

* ↑ http://www.acmilan.com/it/carlos-bacca
* ↑ «El Sevilla ata a Bacca por 7 millones» (en castellà). Marca, 09-07-2013. [Consulta: 9 juliol 2013].
* ↑ «El Sevilla se proclama campeón de la Europa League» (en castellà). La Vanguardia, 14-05-2014. [Consulta: 15 maig 2014].

## Enllaços externs

* Estadístiques a National Football Teams
* Estadístiques a Soccerway
* Fitxa a BDFA
Carlos Bacca amb la selecció colombiana - Plantilles de navegació :
Selecció de futbol de Colòmbia – Copa del Món de futbol 2014
1 Ospina •
2 Zapata •
3 Yepes  •
4 Arias •
5 Carbonero •
6 Sánchez •
7 Armero •
8 Aguilar •
9 Gutiérrez •
10 Rodríguez •
11 Cuadrado •
12 Vargas •
13 Guarín •
14 Ibarbo •
15 Mejía •
16 Balanta •
17 Bacca •
18 Ramos •
19 Zúñiga •
20 Quintero •
21 J. Martínez •
22 Mondragón •
22 Valdés •
Seleccionador: Pékerman
Selecció de futbol de Colòmbia – Copa América Centenario
1 Ospina •
2 C. Zapata •
3 Mina •
4 Arias •
5 Celis •
6 Sánchez •
7 Bacca •
8 Cardona •
9 R. Martínez •
10 James (c) •
11 Cuadrado •
12 R. Zapata •
13 S. Pérez •
14 Medina •
15 Aguilar •
16 D. Torres •
17 D. Moreno •
18 Fabra •
19 F. Díaz •
20 Roa •
21 Marlos •
22 Murillo •
23 Bonilla •
Seleccionador: Pékerman
Selecció de futbol de Colòmbia – Copa del Món de Futbol de 2018
1 Ospina •
2 Zapata •
3 Murillo •
4 Arias •
5 Barrios •
6 C. Sánchez •
7 Bacca •
8 Aguilar •
9 Falcao  •
10 Rodríguez •
11 J. Cuadrado •
12 Vargas •
13 Mina •
14 Muriel •
15 Uribe •
16 Lerma •
17 Mojica •
18 Fabra •
19 Borja •
20 Quintero •
21 Izquierdo •
22 J.F. Cuadrado •
23 D. Sánchez •
Seleccionador: José Pékerman :
# Arothron leopardus

Arothron leopardus és una espècie de peix de la família dels tetraodòntids i de l'ordre dels tetraodontiformes. És un peix marí de l'Índia, de clima tropical i demersal, inofensiu per als humans.

## Referències

* ↑ Ferraris, Carl J.; McGrouther, M. A.; Parkinson, K. L. «A critical review of the types and putative types of southern Asian marine and freshwater fish species in the Australian Museum named by Francis Day» (en anglès). Records of the Australian Museum, 52, 3, 12-2000. Arxivat de l'original el 2020-03-25. DOI: 10.3853/j.0067-1975.52.2000.1317 [Consulta: 3 març 2020].
* ↑ Froese, Rainer; Bailly, Nicolas. «Arothron leopardus (Day, 1878) Banded leopardblowfish FishBase» (en anglès).
# Son (Ardenes)

Son és un municipi francès situat al departament de les Ardenes i a la regió del Gran Est. L'any 2007 tenia 96 habitants.

## Demografia
### Població

El 2007 la població de fet de Son era de 96 persones. Hi havia 36 famílies de les quals 12 eren unipersonals (8 homes vivint sols i 4 dones vivint soles), 16 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 39 eren l'habitatge principal de la família, 7 eren segones residències i 3 estaven desocupats. Tots els 48 habitatges eren cases. Dels 39 habitatges principals, 33 estaven ocupats pels seus propietaris i 6 estaven llogats i ocupats pels llogaters; 1 tenia una cambra, 1 en tenia dues, 5 en tenien tres, 4 en tenien quatre i 28 en tenien cinc o més. 30 habitatges disposaven pel capbaix d'una plaça de pàrquing. A 16 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Son el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 8 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 8 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 4 | 40 a 44 | 0 |
| 12 | 35 a 39 | 8 |
| 4 | 30 a 34 | 4 |
| 0 | 25 a 29 | 4 |
| 4 | 20 a 24 | 0 |
| 4 | 15 a 19 | 12 |
| 16 | 10 a 14 | 12 |
| 4 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 59 persones, 34 eren actives i 25 eren inactives. De les 34 persones actives 29 estaven ocupades (22 homes i 7 dones) i 5 estaven aturades (2 homes i 3 dones). De les 25 persones inactives 5 estaven jubilades, 5 estaven estudiant i 15 estaven classificades com a «altres inactius».

### Activitats econòmiques

L'any 2000 a Son hi havia 11 explotacions agrícoles que ocupaven un total de 735 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Son a l'INSEE.
* Évolution et structure de la population Fitxa amb el detall de dades de Son a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
Viccionari
# Lydia Ko

Lydia Ko (en coreà: 고보경, hangul: 高寶璟) (24 d'abril de 1997, Seül) és una golfista professional neozelandesa d'origen sud-coreà. Aconseguí el primer lloc en el rànquing mundial femení de golfistes professionals el 2 de febrer de 2015, a l'edat de 17 anys, 9 mesos i 8 dies, cosa que la convertí en el golfista més jove de qualsevol dels dos sexes en assolir aquesta fita. Ko aparegué el 2014 a la revista Time formant part de les 100 personalitats més influents del món.

## Referències

* ↑ «Ko youngest ever world No 1». Radio New Zealand, 01-02-2015.
* ↑ «Women's World Golf Rankings», 02-02-2015.
* ↑ «Lydia Ko - Time», 23-04-2014.

## Enllaços externs

* Lydia Ko - Lloc web oficial
# Manuel Lorenzo

Manuel Lorenzo (Salamanca, 29 d'octubre de 1785 - Castro del Río, 8 d'octubre de 1847) fou un militar espanyol
Va ingressar a l'exèrcit el 1802, i a la fi de la guerra del Francès tenia el grau de sotstinent. Va marxar el 1815 a la Capitania General de Veneçuela al comandament de Pablo Morillo, lluitant vuit anys en la Guerra d'independència de Veneçuela fins a la capitulació el 1823. En acabar la guerra tenia el grau de coronel i va ser repatriat a Cuba.
S'incorpora al servei a Pamplona el 1826 i presta serveis a les Illes Balears, Barcelona i Saragossa de l'any 1829 al 1832. Va ascendir al grau brigadier i va ser destinat a Cuba d'octubre de 1833 a març de 1835. Ja retornat a Espanya, ascendeix a mariscal de camp fruit de la seva victòria a la batalla de Los Arcos en la primera guerra carlina. Fou governador polític i militar de Santiago de Cuba i comandant general del departament Oriental del 19 de juliol de 1835 al 23 de desembre de 1836. Quan va proclamar la Constitució de 1812 en el seu departament, va ser cessat i expulsat a Espanya. De retorn a la Península el febrer de 1837, a Alacant va contenir Francesc Tallada i Forcadell i fou nomenat segon Cap de la Capitania general de València i Múrcia el 13 d'agost, i el dia 28 segon Comandant de l'Exèrcit del Nord i posteriorment de capità general de Castella la Vella, Extremadura i comandant general del Camp de Gibraltar. Fou nomenat senador per Alacant i Càceres i ascendit a tinent general el 9 d'octubre de 1841. Un cop passa a la reserva el 1843 es va dedicar als negocis fins a la seva mort el 1847.

## Referències

* 1 2 3 Muriel Hernández, Manuel. Manuel Lorenzo: Militar y Gobernador de Santiago de Cuba (en castellà), 2012, p. 18-19.
* ↑ anònim. Historla de la Guerra Civil en el norte y Cataluña (en castellà). Sociedad tipográfica de Hortelano y Cía., 1846, p. 278.
# Batalla del mont Hemus

La batalla del mont Hemus es va lliurar el 6 de juliol del 1306 a peu del mont Hemus (Carpats al llindar de Tràcia). Va enfrontar la Companyia Catalana d'Orient contra les tropes d'alans comandats per Jordi. Les tropes de la companyia, juntament amb uns 1.000 turcoples anihilaren els alans i capturaren llurs famílies.

## Antecedents

Amb la Companyia Catalana d'Orient dominant Tràcia sense oposició, aquesta gira els seus esforços a venjar-se dels alans per la seva intervenció en l'assassinat de Roger de Flor. Alertats que els alans sota el comandament de Jordi partien cap a Bulgària, Eiximenis i Rocafort reuneixen la companyia marxant cap al mont Hemus.
Tot i que els alans acceleraren la marxa, sabedors, al seu torn, de les intencions de la companyia, foren avançats per la Host almogàver, la qual reposà de la marxa prop de les muntanyes d'Hemus.

## Camp de batalla

A l'alba, els almogàvers presentaren batalla. Jordi, amb 1.000 cavalls, s'oposà a la cavalleria almogàver, la qual provava de penetrar dins el campament alà, darrere seu s'hi uniren la infanteria Alana, mentre que la infanteria almogàver també s'hi afegí. La lluita fou acarnissada: Els almogàvers amb desig de venjança implacable, els Alans amb la necessitat última de sobreviure. El desenllaç de la batalla fou incert fins al migdia, moment en què es donà mort a Jordi juntament amb els seus millors capitans. Els alans procuraren trobar refugi en el seu campament, per tal de refer-se, però els almogàvers hi entraren alhora matant la majoria d'ells, incloent-hi moltes dones i nens.

## Notes

* ↑ Montcada Cap. XLIII
* 1 2 Crònica Ramon Muntaner cap. 226
# Perses (fill de Perseu)

Perses (en grec antic: Πέρσης) va ser, segons la mitologia grega, un fill de Perseu, rei de Tirint, i d'Andròmeda. Quan el seu avi Cefeu va morir, el va succeir com a rei d'Etiòpia.
La mitologia grega explica que Perses era l'avantpassat dels perses. Pel que sembla, els perses coneixien la història des que Xerxes va intentar utilitzar-la per subornar als argius quan va envair Grècia, però finalment no ho va aconseguir. El diàleg platònic (o pseudo-platònic) Alcibíades I escrit a finals del segle iv aC, identifica Perses amb Aquèmenes com l'heroi avantpassat dels Perses i fundador de la dinastia dels Aquemènides, i afirma que tant Aquèmenes com Hèracles eren fills de Perseu.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 95. ISBN 9788496061972.
* ↑ Heròdot. Històries, I, 125
* ↑ Apol·lodor. Biblioteca, II, 4, 5
* ↑ Encyclopaedia Britannica : a dictionary of arts, sciences, literature and general information: vol. I. Cambridge: Cambridge University Press, 1911, p. 142.
# Alla Kushnir

Alla Shulimovna Kushnir (en hebreu: אלה שולימובנה קושניר‎;en rus: Алла Шулимовна Кушнир; 11 d'agost de 1941 - 2 d'agost de 2013) fou una jugadora d'escacs jueva russa, posteriorment israeliana, nascuda a la Unió Soviètica. Tenia els títols de Mestre Internacional Femení des del 1962 i de Gran Mestre Femení des del 1976, i fou tres cops subcampiona del món femenina i un cop campiona soviètica femenina, el 1970.

## Biografia

Alla Kushnir va emigrar de la Unió Soviètica a Israel el 1974.

## Resultats destacats en competició

Kushnir va ser tres vegades consecutives aspirant al Campionat del món d'escacs femení; els tres cops va perdre els matxs pel títol contra Nona Gaprindaixvili:
* +3 –7 =3 a Riga 1965;
* +2 –6 =5 a Tbilisi–Moscou 1969;
* +4 –5 =7 a Riga 1972.
En torneigs, va quedar 1ra-3ra al Torneig de Candidates de Sukhumi 1964 (empatada amb Milunka Lazarević i Tatiana Zatulóvskaia), va guanyar a Bewerjik 1967, va guanyar a Subotica (Torneig de Candidates) 1967, fou 2na a Belgrad 1968, empatà al segon lloc a Sinaia 1969, empatà als llocs 2n-3r a Wijk aan Zee 1971 (amb Vobralova, la guanyadora fou Mária Ivánka), va guanyar a Belgrad 1971 (per davant de Gaprindaixili), va guanyar a Moscou 1971, va guanyar a Vrnjacka Banja 1973, fou tercera a Vorónej 1973 (darrere de Tatiana Zatulóvskaia i Ludmila Saunina), i va guanyar l'Interzonal de Roosendaal 1976 (conjuntament amb Akhmilovskaya).
Kushnir va ser tres vegades guanyadora de les Olimpíades d'escacs femenines: el 1969 i el 1972 va guanyar el torneig com a jugadora de l'equip soviètic, ambdues vegades va fer el millor resultat al 2n tauler, i el 1976 va el va guanyar com a jugadora de l'equip israelià, fent el millor resultat al 1er tauler.
Al Campionat d'escacs femení de la Unió Soviètica hi fou 5a a Lípetsk (1959), 3ra-4ta a Bakú (1961), la guanyadora fou Larisa Volpert, 2na-3ra a Riga (1962), novament guanyà Volpert, 3ra-4ta a Bakú (1963), va empatar al 1r lloc amb Maaja Ranniku a Bălți (1970) i la va vèncer al playoff 4½-3½ a Moscou (el febrer de 1971).

## Mort

Va morir el 2013 a Tel-Aviv, nou dies abans del seu 72è aniversari, per causes no revelades.

## Referències

* ↑ Alla Kushnir Fitxa a la FIDE (arxivat)
* 1 2 «Nota biogràfica de Alla Kushnir» (en anglès). Chessgames.com. [Consulta: 26 desembre 2021].
* ↑ 4th Women's Chess Olympiad: Lublin 1969
* ↑ 5th Women's Chess Olympiad: Skopje 1972
* ↑ 7th Women's Chess Olympiad: Haifa 1976
* ↑ Alla Kushnir has passed away in Tel Aviv Arxivat 2013-08-13 a Wayback Machine., chess-news.ru, 11 agost 2013.

## Enllaços externs

* Biografia dels jueus a l'esport
* Obituari (WhyChess.com), amb fotografia especial
# Govern federal dels Estats Units

El Govern Federal dels Estats Units d'Amèrica (oficialment en anglès The Federal Government of the United States of America) és el govern central dels Estats Units d'Amèrica. Aquesta entitat està establerta per la Constitució dels Estats Units que estableix la sobirania compartida sobre els Estats Units amb els governs dels estats dels Estats Units
El govern federal presenta la divisió de poders o branques clàssica legislativa, executiva i judicial cadascuna d'aquestes tres branques té una part de l'autoritat per actuar sobre la pròpia branca, una part d'autoritat per regular les altres dues branques i té alguna de la seva autoritat regulada per les altres dues branques. Les polítiques del govern federal dels Estats Units té un gran impacte en assumptes interns i de l'exterior. A més els poders del govern federal en conjunt estan limitats per la Constitució, la qual per la desena esmena estableix que tots els poders no assignats expressament al govern federal estan reservats als estats o a la decisió popular.
La seu del govern federal és al districte federal de Washington D.C.

## Challenge.gov

Challenge.gov és un lloc web estatal de l'Administració de Serveis Generals (General Services Administration) del govern dels Estats Units. Creat el setembre de 2010 no fou utilitzable fins a gener de 2011 amb el llançament de la llei America Competes ReAuthorization Act que permeté que les entitats de l'estat estatunidenc establiren concursos per a utilitzar el proveïment participatiu en benefici d'objectius concrets. El producte d'aquests concursos és la innovació. Els premis, o incentius, poden ser monetaris i no monetaris.
El programari utilitzat a Challenge.gov prové de Devpost. Els concursos presents a Challenge.gov apareixen a Devpost.

## Referències

* ↑ Thomson, Jeri; Davis, Zoe. «Presidential Vetoes, 1989–2000» (PDF), 01-10-2001. [Consulta: 30 juliol 2008].
* ↑ Desouza, Kevin C. «Challenge. gov: Using competitions and awards to spur innovation». IBM Center for the Business of Government, 17, 2012, pàg. 4. Arxivat de l'original el 2022-04-02 [Consulta: 19 desembre 2020].
* ↑ Mergel, Ines; Desouza, Kevin C. «Implementing open innovation in the public sector: The case of Challenge. gov». Public administration review, 73, 6, 2013, pàg. 882-890. DOI: 10.1111/puar.12141.
* ↑ Parvanta, Claudia; Roth, Yannig; Keller, Heidi «Crowdsourcing 101 a few basics to make you the leader of the pack». Health promotion practice, 166, 2, 2013, pàg. 163-167.
* ↑ Cherinka, R.; Prezzama, J. «The impact of using challenges and competitions in the workforce». WMSCI 2014-18th World Multi-Conference on Systemics, Cybernetics and Informatics, Proceedings, 2, 2014, pàg. 2.
* ↑ Schonfeld, Erick «ChallengePost Becomes A Government Contractor». TechCrunch, 2010 [Consulta: 8 juliol 2017].

## Enllaços externs

* USA.gov official U.S. Government portal
* Government Information: Directories and Manuals Arxivat 2011-07-19 a Wayback Machine. from UCB Libraries GovPubs
* Civics US Government study guide, history, concepts, teacher resources
# Rubén Álvarez Serrano

Rubén Álvarez Serrano (19 de juny de 1975 a Barcelona) és un atleta català, amb una discapacitat física. Va participar en els Jocs Paralímpics d'Estiu de Barcelona 1992: Primer en el salt de llargada i tercer en el triple salt. Va participar en els Jocs Paralímpics d'estiu de Atlanta 1996, on va acabar tercer en el triple salt i primer en el salt de llargada. Als Jocs Paralímpics d'estiu de Sidney 2000 va acabar tercer en el triple salt.

## Referències

* ↑ «Rubén Álvarez Serrano». Gran Enciclopèdia Catalana. Barcelona: Grup Enciclopèdia Catalana.
* ↑ Comité Paralímpico Español. «Biografia de Rubén Álvarez» (en castellà). Arxivat de l'original el 2016-08-10. [Consulta: 17 maig 2013].
# Mulan: Heng kong chushi

Mulan: Heng kong chushi (xinès simplificat: 木兰：横空出世, pinyin: Mùlán: Héng kōng chūshì, literalment 'Mulan: Nascuda del no-res') és una pel·lícula d'animació en 3D produïda conjuntament per Guangzhou Jinchuan Culture i altres empreses i estrenada a la Xina continental l'octubre de 2020. Tanmateix, el 4 d'octubre es va anunciar que la pel·lícula seria retirada de l'estrena a les 0:00 del 6 d'octubre, a causa de la pandèmia de Covid-19.
Inspirada en la història de Hua Mulan, es destacà una trama més senzilla i apropiada per a infants que les adaptacions de la Disney, així com una ambientació i narrativa molt més fidel a la cultura xinesa.

## Referències

* ↑ «动画电影《木兰：横空出世》撤出国庆档，自称宣发资源不足». 上观. [Consulta: 3 novembre 2020].
* ↑ «国漫电影"木兰:横空出世"发看点海报 中国木兰不朽传奇 豪情胆色不输男儿». Mtime时光网. [Consulta: 3 novembre 2020].
* ↑ «不要小瞧《木兰：横空出世》，它是花木兰电影里最有突破的一部_故事». [Consulta: 27 novembre 2024].
# Dinara Saduakassova

Dinara Saduakassova (Astanà, 31 d'octubre de 1996) és una jugadora d'escacs kazakh que té el títol de Gran Mestre Femení des del 2012 i Mestre Internacional des del 2017. Ha estat una nena prodigi dels escacs.
A la llista d'Elo de la FIDE del desembre de 2021, hi tenia un Elo de 2477 punts, cosa que en feia la jugadora número 2 (en actiu) i 8 absolut del Kazakhstan. El seu màxim Elo va ser de 2505 punts, a la llista del gener de 2020.

## Resultats destacats en competició

El 2010 fou campiona del món sub-14 femení i el 2014 campiona del món sub-18 femení. El juliol de 2014 en el Torneig Vila de Benasc amb 6½ de 9 obtingué dos premis: la millor jugadora femenina i el millor jugador juvenil (sub-18).
L'octubre de 2015 fou tercera en el primer Campionat d'Europa Universitari jugat a Erevan (Armènia) amb 6½ punts de 9 (la campiona fou Daria Pustovoitova).
L'agost de 2016 a Bhubaneswar (Índia), fou campiona del món juvenil femení amb 9½ punts, mig punt per davant de Pv Nandhidhaa i Dinara Dordzhieva.
El 2019 es proclamà Campiona femenina de l'Àsia.

### Participació en olimpíades d'escacs

Saduakassova ha participat, representant el Kazakhstan, en quatre Olimpíades d'escacs entre els anys 2008 i 2014, amb un resultat de (+19 =10 –5), per un 70,6% de la puntuació. El seu millor resultat el va fer a les Olimpíada del 2014 en puntuar 8½ de 11 (+6 =5 -0), amb el 77,3% de la puntuació, amb una performance de 2488.

## Referències

* ↑ «Nota biogràfica de Dinara Saduakassova» (en anglès). Chessgames.com. [Consulta: 14 octubre 2015].
* 1 2 WIM title application FIDE
* ↑ «Dinara Saduakassova – the Kazakh prodigy». [Consulta: 25 novembre 2017]. (anglès)
* ↑ «"Rànquing d'escaquistes per federació: Kazakhstan"» (en anglès). lloc web de la FIDE. [Consulta: 31 desembre 2021].
* ↑ «Evolució Elo de Dinara Saduakassova» (en anglès). FIDE consulta= 4 d'abril de 2020.
* ↑ World Youth Chess Championships 2010 Girls Under 14
* ↑ World Youth Chess Championships 2014 U18 Girls
* ↑ «Kazakh Chess Grand Master Wins Spanish Tournament». http://astanatimes.com.+[Consulta: 14 octubre 2015]. (anglès)
* ↑ «Classificació XXXIV Open Internacional Villa de Benasque». chess-results.com. [Consulta: 14 octubre 2015].
* ↑ «Daria Pustovoitova and Sanan Sjugirov win European Universities Chess Championships». chessdom.com. [Consulta: 14 octubre 2015]. (anglès)
* ↑ «The winners of World Junior and Girls U20 Championship». fide.com. [Consulta: 13 setembre 2016].
* ↑ «Le Quang Liem Wins Asian Continental Chess Championship» (en anglès). chess.com, 17-06-2019. [Consulta: 22 novembre 2019].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* Dinara Saduakassova – El Kazakh Un retrat de Dinara Saduakassova per Diana Mihajlova
# Portada/article desembre 24
## Cromatòfor

Els cromatòfors són cèl·lules amb pigments a l'interior que reflecteixen la llum. Poden trobar-se en diversos éssers vius com els amfibis, els peixos, certs crustacis i alguns cefalòpodes. Són els principals responsables del color de la pell, del color dels ulls en els animals ectoterms, i de la formació de la cresta neural al llarg del desenvolupament embrionari. Els cromatòfors ja madurs poden dividir-se en diferents classes segons el color que reflecteixen sota una llum blanca: xantòfors (groc), eritròfors (vermell), iridòfors (iridescent), leucòfors (blanc), melanòfors (negre/marró) i cianòfors (blau). El terme també pot fer referència a les vesícules colorides associades a la membrana de certs bacteris fotosintètics.
# Botiga de Cal Gerrer

La Botiga de Cal Gerrer és un edifici del municipi d'Esparreguera (Baix Llobregat) inclòs en l'Inventari del Patrimoni Arquitectònic de Catalunya.
És un edifici de planta baixa i dos pisos amb coberta a dos vessants. A la façana que dona a una plaça es pot veure al primer pis una obertura rectangular, emmarcada amb carreus de pedra, amb un petit balcó i al segon pis tres obertures d'arc de mig punt formant una petita galeria. La façana principal té totes les obertures allindanades.

## Referències

* ↑ «Botiga de Cal Gerrer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 febrer 2015].